วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
8 ก.ค. 2558

ASL SECURITIES
ภาครวมตลาดภาคเช้า
ดัชนี SET เคลื่อนไหวแดนลบ ปิดลบที่ 1,475.82(-0.54%) กรอบ 1,472-1,479  ดัชนีฝั่งเอเชียอ่อนตัว นักลงทุนชะลอการซื้อขายหลังการประชุมปัญหาหนี้กรีซของยูโรกรุ๊ปเมื่อคืนสิ้นสุดลงโดยไม่ได้ข้อสรุปใดๆ นัดประชุมกันอีกครั้งในวันที่ 12 ก.ค. และการเจรจายกเลิกมาตรการคว่ำบาตรอิหร่าน ยังไม่สามารถหาข้อตกลงกันได้ เลื่อนเส้นตายใหม่วันที่10 ก.ค.อย่างไรก็ดี ราคาน้ำมันดิบเบรนท์ปรับตัวสูงขึ้นเล็กน้อย จากความคาดหวังว่า ปริมาณน้ำมันดิบคงคลังสหรัฐฯ ที่จะประกาศในวันนี้ โดย EIA คาดว่าจะลดลงมากกว่าที่คาดการณ์
วานนี้ตลาดหุ้นจีนร่วงอย่างมาก ทำให้ทางการจีนออกมาตรการฉุกเฉินเพื่อป้องกันตลาดหุ้นดิ่งลง แต่ไม่สามารถสกัดการร่วงลงของตลาดได้ จึงระงับการซื้อขายหุ้นของบริษัทอย่างน้อย 1,249 รายในตลาดหุ้นจีน 43% ของหุ้นทั้งหมดในตลาด 
หุ้นที่รั้งตลาดไว้คือ PTT SCB PTTEP SCC KBANK BBL TRUE CPALL
 
แนวโน้มตลาดและหุ้นที่น่าสนใจภาคบ่าย
คาดแกว่งตัวในกรอบ 1,470-1,479
แนวโน้มภาคบ่ายเชิงเทคนิค : ดัชนีกลับตัวลงมาอยู่ในกรอบสามเหลี่ยม Falling Wedges อีกครั้ง และยังคงอยู่ในเขต Oversold คาดราคาจะแกว่งตัวในกรอบ 1,470-1,479
KKC (ราคาปิดภาคเช้า 3.40)
แนะนำซื้อเก็งกำไร ราคาสามารถเบรคผ่านกรอบคู่ขนานบนที่ 3.38 ได้ พร้อมปริมาณการซื้อขายที่หนาแน่น มีเป้าหมายที่ 3.66 โดยมี 3.36 เป็นจุดตัดขาดทุน
MCS (ราคาปิดภาคเช้า 9.65) 
คงคำแนะนำซื้อ ราคาสามารถยืนตัวบนแนวรับที่ 9.40 (FIBO 61.8) ได้ พร้อม RSI เบรคเส้นแนวโน้ม คาดว่าจะสามารถขึ้นไปทดสอบเป้าหมายที่ 10.7 ได้ โดยมี 9.4 เป็นจุดตัดขาดทุน